# **Kymmenen askelta - Meidän koulun kehittämistavoitteet**

Merkitse listaan ne kohdat, jotka toimivat. Rastittamatta jääneistä kohdista muodostuu kehittämistavoitteet.

Kodin ja koulun yhteistyön johtaminen

□ Rehtori kannustaa koulun henkilökuntaa ja vanhempia yhteistyöhön.

□ Vanhempien osallisuus toteutuu koulun rakenteissa.

□ Opettajat ja koulun muu henkilökunta saavat tukea ja välineitä vanhempien kohtaamiseen sekä kodin ja koulun yhteistyön toteuttamiseen.

□ Kodin ja koulun yhteistyön toteutumista arvioidaan.

Yhteiset periaatteet ja toimintatavat

□ Koulussa tunnetaan opetussuunnitelman perusteiden ja paikallisen opetussuunnitelman kodin ja koulun yhteistyötä koskevat linjaukset.

□ Koulussa keskustellaan kodin ja koulun yhteistyön tarkoituksesta, tavoitteista ja yhteistyötä ohjaavista periaatteista.

□ Koulussa on yhteisesti sovitut toimintatavat, miten kodin ja koulun yhteistyötä tehdään ja kuinka vanhempia kohdataan.

□ Kodin ja koulun yhteistyön keskeiset teemat ja toteuttamistavat kirjataan lukuvuosisuunnitelmaan.

□ Kodin ja koulun yhteistyötä suunnitellaan ja kehitetään yhdessä vanhempien kanssa.

Avoin ja vanhemmat tervetulleeksi toivottava toimintakulttuuri

□ Vanhemmat nähdään koulussa voimavarana ja resurssina.

□ Vanhemmille viestitään, että he ovat tervetulleita kouluun.

□ Vanhemmille järjestetään matalan kynnyksen tilaisuuksia osallistumiseen.

□ Koulun toiminnasta viestitään aktiivisesti vanhemmille.

□ Vanhemmat otetaan mukaan kehittämään koulun toimintakulttuuria.

Vanhempien osallisuus koulussa

□ Koulussa tunnistetaan vanhempien osallisuuden tasot: oppilas, luokka, koulu ja kunta.

□ Vanhemmat ovat aktiivisesti mukana oman lapsen koulunkäyntiin liittyvissä keskusteluissa, suunnittelussa ja päätöksissä.

□ Koulussa kannustetaan ja tuetaan luokkatason vanhempaintoimintaa.

□ Koulussa toimii vanhempainyhdistys, vanhempaintoimikunta tai vastaava.

□ Vanhemmat ovat mukana kehittämässä koulun toimintaa.

Toimiva viestintä

□ Kodin ja koulun välinen viestintä on suunnitelmallista.

□ Koulussa on yhteiset viestinnän linjaukset ja niitä noudatetaan.

□ Vanhempien näkemyksiä kuullaan ja huomioidaan koulun viestintää suunniteltaessa.

□ Vanhempien kanssa keskustellaan ja sovitaan yhteisistä viestinnän pelisäännöistä.

□ Viestinnässä huomioidaan perheiden moninaisuus ja sen mukanaan tuomat haasteet.

Vuorovaikutteiset vanhempainillat ja tapahtumat

□ Koulussa pohditaan vanhempainiltojen tarkoitusta ja tavoitteita.

□ Vanhempainilloissa käytetään aikaa toisiin tutustumiseen.

□ Vanhempainillat ovat vuorovaikutteisia ja vanhempien osallisuutta vahvistavia.

□ Vanhemmat voivat vaikuttaa vanhempainiltojen sisältöihin.

□ Vanhempainiltojen lisäksi koulussa on muita tilaisuuksia ja tapahtumia, joihin vanhemmat kutsutaan mukaan.

Vanhempaintapaamiset

□ Koulussa on yhteiset käytännöt vanhempaintapaamisten järjestämisestä.

□ Jokaisen oppilaan vanhemmalle tarjotaan mahdollisuus keskustella lapsen opettajan kanssa vähintään kerran lukuvuodessa.

□ Keskusteluaikoja tarjotaan eri aikaan päivästä.

□ Vanhemmilla on mahdollisuus valmistautua keskusteluun etukäteen.

Vanhempaintoiminta luokassa ja koulussa

□ Koulu tarjoaa vanhemmille mahdollisuuksia tutustua toisiinsa.

□ Koulussa kannustetaan vanhempia vanhempaintoimintaan ja tuetaan vanhempia sen käynnistämisessä.

□ Koulu tarjoaa puitteet ja tilat vanhempaintoiminnalle.

□ Vanhempaintoiminnan tavoitteista ja tarpeista keskustellaan yhdessä vanhempien kanssa.

□ Koulussa on vanhempainyhdistys tai vastaava.

□ Koulu tekee aktiivista yhteistyötä vanhempainyhdistyksen kanssa.

Yhdenvertaisuus kodin ja koulun yhteistyössä

□ Koulussa tunnistetaan perheiden moninaisuus.

□ Kodin ja koulun yhteistyössä huomioidaan perheiden erilaiset tarpeet (esim. eri kieli- ja kulttuuritaustaiset vanhemmat, erityislapsiperheet).

□ Koulun henkilökunnalla on osaamista kohdata erilaisia vanhempia ja heidän lapsiaan.

□ Koulun viestintä on saavutettavaa ja se huomioi erilaiset perheet.

□ Vanhemmille suunnatut tapahtumat ja tilaisuudet ovat esteettömiä.